Beloofde land, beloofde liefde: Malene Breytenbach Graffiti Boeke
Soek resultate: Malene Breytenbach
'n Geheime organisasie wat plaasmoorde wreek - hoe diep moet Mysi Spies grawe om agter die kap van die byl te kom? Wanneer regter PG Pienaar in sy huis vermoor word, is ondersoekende joernalis Mysi Spies vroeg op die toneel. Haar instink waarsku haar dat die moord meer as 'n blote huisbraak was; die regter het immers kort tevore lede van 'n regse organisasie swaar gevonnis. In haar ywerige soektog na antwoorde ontdek Mysi egter meer vrae. Wie is die sogenaamde leier van Die Beskermers? Is dit 'n oud-Recce, gesoek deur die polisie, of kolonel Adrian Byant van die SAPD Taakmag? Wat probeer hierdie groep werklik bereik? Wie beskerm boere en wreek plaasaanvalle? Mysi vind 'n bondgenoot in Superintendent Elsie Redelinghuys, maar hulle ondersoek maak verskeie mense ongemaklik. Mense wat ou griewe wil wreek en maklik moord pleeg. Skadumagte is die opvolg op Malene Breytenbach se roman Bloedgrond wat in 2011 verskyn het.
Ou liefde nuwe liefde
Van vennoot na sielsgenoot!
Kristin Kingsley se baas en geliefde, Ray Retief, lig haar en al die personeel van Conferences Etcetera in dat hy die besigheid sluit. Boonop los hy haar vir 'n ander vrou. Ontnugterde Kristin stig 'n nuwe besigheid. Haar aantreklike buurman, Ryno Brink, die gastehuiseienaar langsaan haar huis in Stellenbosch, was nog altyd soos haar broer. Hy word haar vennoot en help haar om die nuwe besigheid op die been te bring. Hulle reël 'n kongres waar dinge verkeerdloop en hulle verskeie dramas beleef.
Kristin besef dat haar liefde vir Ryno verdiep en hy voel dieselfde. Hulle moet egter 'n aantal struikelblokke trotseer voordat hulle mekaar werklik kan vind.
Ou liefde nuwe liefde is deel van LAPA Uitgewers se SuperRomanza-reeks. Malene Breytenbach se boeke vergelyk goed met Frenette van Wyk, Cynthia Robertson en Leandra Naudé se skryfwerk. Ou liefde nuwe liefde is haar derde SuperRomanza wat in 2019 gepubliseer is. Verlore skatte het in Julie verskyn, en Huis van geheime in Februarie
Tydens 'n lewensgevaarlike en avontuurlike ekspedisie na die Amasone-reënwoud word Frances se lewe in 'n totaal nuwe rigting gestuur ...
Frances Wright, 'n botanis, en Riek Vanbrugh, 'n herpetoloog aan die Universiteit Stellenbosch, gaan saam met 'n Britse argeoloog, John Mansfield, se ekspedisie na die Amasone-reënwoud in Peru. Saam met hulle gaan 'n antropoloog van Kaapstad Universiteit asook Jack Berry, avonturier en skrywer/fotograaf vir National Geographic. Vanaf Iquitos stuur hul borg, Carlos Carraldo, hulle per boot, kleiner rubberbote en te voet die reënwoud in. Die fauna en flora is uitsonderlik, en hulle word deur mens, dier en plant bedreig.
Dit blyk gou tot Frances, Riek en Jack se ontnugtering, dat die ekspedisie se vernaamste doel is om 'n legendariese goue beeld by die verlore stam van Huakan te gaan steel. Ná skrikwekkende avonture, nadat hulle verdwaal het en hulle portiers weggehardloop het, vind die groep wel vir Huakan. 'n Vorige ekspedisie deur 'n Spaanse argeoloog is ook deur Carraldo geborg en hulle tref die argeoloog daar aan. Jack sien ook die goue beeld wat Carraldo begeer. Niemand kom glo weer uit Huakan nie en hulle moet met die Spaanse argeoloog se hulp ontsnap.
Hulle kom ooreen om die bestaan van Huakan geheim te hou, en die ekspedisie word vir die woedende, teleurgestelde en agterdogtige Carraldo as 'n mislukking voorgehou, behalwe dat die Spaanse argeoloog kwansuis by inboorlinge gevind en gered is. Hulle vertel nie van die verlore stam en goue beeld nie, en vlug behoorlik uit Iquitos om van Carraldo af weg te kom.
Terwyl hulle in die reënwoud deur gevare geteister is, het elkeen gewys wat in hom of haar steek. Jack Berry, wat eers spottend skepties was oor Frances se vermoë om die reënwoud te trotseer, kry al meer respek vir haar en hulle liefde vir mekaar groei. Met sy hulp ontdek sy 'n seldsame orgidee.
Nadat hulle terug is by die huis en hulle paaie geskei het, dink sy hy is uit haar lewe en sy sukkel om weer by haar normale lewe aan te pas. Hy kom haar egter haal.
Toskane roep my hart
In Toskane ontmoet Daniela die kunstenaar Franco Farini, die kleinseun van 'n oud-krygsgevangene in Suid-Afrika, wat fresco's teen die mure van haar droomkapel geskilder het. Hy is onweerstaanbaar en gesog, net soos sy voorvader. Is sy bestand teen sy aantrekkingskrag of sal sy soos haar ouma haar hart aan 'n Farini verloor?
Familiegeheime dreig om hul geluk te verongeluk ...
Mona se huwelik eindig op 'n laagtepunt en haar eksman het goed daarin geslaag om haar minderwaardig te laat voel. Ná haar onverwagse erflating gee nie net die finansiële voordele haar nuwe selfvertroue nie maar veral die besef dat sy oor haar eie lewe en sukses beskik.
Só kom dit dat sy 'n gastehuis cum skrywershuis begin waar skrywers kan kom werk. Sy kry met skrywers van alle soorte te doen, sommige aspirerend, ander so bekend dat hulle werk in verskeie tale vertaal word. Tydens die Woordfees op Stellenbosch is daar veral een bekende skrywer wat die vroue op hol het en Mona allesbehalwe onaangeraak laat.
Of sy inderdaad spesiaal is vir hom en of sy haar verbeel, is 'n vraag wat sy maar self moet probeer beantwoord. Maar daar is 'n groter probleem. Mona weet dit is nie wys om jou hart te verloor op 'n man waaroor die vroue so swymel nie. Net gou het sy baie vyande gemaak want sy is nie die enigste wat oor hom droom nie en haar eksman gun haar nie geluk nie. Boonop word haar eienaarskap van die huis bevraagteken.
Hierdie is nie net 'n liefdesverhaal nie, maar het ook spanningselemente.
Jare later is Stella 'n gekwalifiseerde algemene praktisyn en Arend is die narkotiseur wat steeds oorloop van ambisie. Sy wil op haar eie voete staan en so gou moontlik onafhanklik van die Swift-miljoene funksioneer. Maar dan tref die een na die ander terugslag haar gesin.
Boonop glo haar jarelange vriend Tiaan dat hy en Stella bymekaar hoort. Daar is ook 'n vasberade fisioterapeut wat haar oë én drome op Arend gevestig het.
My ster jou ster
In Milan ontmoet Tatiana, 'n Suid-Afrikaanse sopraan, die aantreklike operaster, Igor Radonowski. Hy maak haar bene lam, maar sy vind uit dat hy getroud is. Sy moet sy aantrekkingskrag weerstaan …
R 30Jy spaar R 80
Sophia Joubert en haar skoonfamilie keer terug na die verwoeste familieplaas na afloop van die Anglo - Boere oorlog. Geoffrey Doubell help die Jouberts om weer op hul voete te kom. Die samaritaan is wel 'n halwe Engelsman, maar elke keer as Geoffrey na haar kyk, bruis Sophia se bloed.
Haar eerste liefde lê egter begrawe in die grond van Natal en Sophia is diep gekwes. Sy sien ook in Geoffrey se oë 'n treurigheid wat nie wyk nie. Die man ken ook verlies. Durf sy nou hoop op tweede liefde?
Dokter van ver - Malene Breytenbach
Dokter Draak - Rykie Roux
Yskoue, vuurwarm liefde - Madeleine Malherbe
In Dokter van ver ontmoet dokter Rafaella Continari die oorrompelende dokter Giulio di Mareneschi tydens sy besoek aan Suid-Afrika. Sy en haar ouers word dan ook sommer na sy familielandgoed op die Italiaanse platteland genooi. Tydens hul besoek ontmoet sy Giulio se sjarmante broer, asook die pragtige jong rykmanserfgenaam wat dink Giulio behoort aan háár.
In Yskoue, vuurwarm liefde vertrek Sandra Botes as skeepsdokter na Antarktika om weg te kom van iemand se onwelkome aandag. Sy ontmoet vir Brandon, die ekspedisieleier, en leer ken ook die aantreklike blondekop Konrad Malan. Nou wonder sy: Watter man laat nou eintlik haar hart vinniger klop?
In Dokter Draak kruis Livia Naudé se pad ná vier jaar weer dié van die broeiende Anton Duvel in die trauma-eenheid van 'n Pretoriase hospitaal. Hy het egter in die ongenaakbare Dokter Draak verander. Boonop stry Livia steeds teen die roepstem van die liefde in haar hart.
Na 'n traumatiese voorval met haar eks, verlang Erika na 'n ver plek waar mense haar veilig sal laat voel. Sy besluit om rus vir haar siel by haar familie in Santorini te gaan soek.
Sy't skaars haar voete op die eiland gesit toe sy hom sien: 'n Griekse god met 'n lenige lyf, breë skouers en donker oë.
Hy is die mooiste man wat sy nog in lewende lywe gesien het, en hy straal manlikheid uit. Paul Michelakis is die kroonprins van die Atlantis-fortuin. Dit gaan egter meer as geld en die vooruitsig op 'n volmaakte toekoms verg om haar liefde en vertroue te wen, want Erika is nou half bang vir mans. Boonop gaan Cristina Vassiliou en dié se ryk familie ook nie sommer terugstaan vir 'n onbekende blondine nie.
Die briljante chirurg Geert Bouwman kom op Stellenbosch locum. Teatersuster Naomi Roux is glad nie ingenome met die idee dat sy 'n oog oor sy doen en late moet hou terwyl hy in sy tante se huis woon nie. Maar Geert en Naomi is gedurig in mekaar se geselskap en hulle werk goed saam. Hoe kan sy onbetrokke staan teenoor 'n man soos dokter Bouwman?
Malene Breytenbach, Rykie Roux, Madeleine Malherbe
Heler van skade - Malene Breytenbach
Die dokter se geheime passie - Rykie Roux
Ontmoet my in Patong - Madeleine Malherbe
In Heler van skade ontmoet dokter Lucinda O'Neill vir Werner Huber, 'n siviele ingenieur wie se seun 'n tropiese siekte opgedoen het.
In Die dokter se geheime passie ken Janli en Christiaan, wat albei as dokters opgelei word, mekaar van kleins af. Sy is lief vir hom. Maar Christiaan stamp koppe met haar pa en broer.
In Ontmoet my in Patong gaan Laura Els terug na Thailand om haar belewenis van die tsoenami te verwerk. Sy ontmoet weer die sakeman Francis, wie se lewe sy destyds gered het.